Temsîlkarîya HDPyî ya Hewlêrî de vera tecrîdê serê Rayberê Şarê Kurdî Abdullah Ocalanî eşkerayîye ameye dayene.
Eşkerayîya ke hetê Agir Guneşî ra ameye wendene de nê ameyî vatene: ''Tecrîdo giran ê serê Rayber Ocalanî nîno qebulkerdene.  29ê mengî yo derheqê weşî û cuya  Rayber Ocalanî de xebere nîna girewtene. Destur nêdîyeno ke avukatî û merdim ci ey Îmrali de zîyaret bikerê. 24 serrî yo Rayber Ocalan hetê dewleta tirke ra sey esîrî yeno tepiştene. Ganî dezgehê heqanê merdiman û CPT tecrîdê serê Rayber Ocalanî bidê vindarnayene û derheqê cuya û weşîya ci de zanayîş bidê rayapêroyîye. Nê demê hesasî de ganî bêveng mero mendene. Çunke Rayber Apo xeta ma ya sûr a, nêbeno ke o bêro tecrîdkerdene. Ma veng danê rêxistinanê heqanê merdiman ke wa wezîfeyê xo bîyarê ca û verê tecîrî bigêrê. Tewir bigêrê û bêveng memanê. Çunke no tecrîd vera merdimîye û heqanê Rayber Ocalanî yo.''
